stanford-oval/wikipedia huggingface dataset:
Gov’t Mule

| Gov’t Mule |
| --- | --- |
 Gov't Mule esiintymässä vuonna 2008.
Tiedot
Toiminnassa:  1994-–
Tyylilaji:  Southern rock, blues-rock, hard rock, jam
Kotipaikka:   Yhdysvallat
Laulukieli:  englanti
Jäsenet:  Warren Haynes, kitara, laulu   Matt Abts, rummut, laulu   Danny Louis, koskettimet, trumpetti   Jorgen Carlsson, basso  
Entiset jäsenet:  Allen Woody, basso, mandoliini (1994-2000)  Andy Hess, basso (2003–2008) 
Levy-yhtiö:  Relativity Records   Capricorn Records   ATO Records  
Aiheesta muualla
Kotisivut
Infobox OKNimi-testi OK: 
Gov't Mule (lausutaan Government Mule) on yhdysvaltalainen southern rock -yhtye, joka perustettiin vuonna 1994. Se on The Allman Brothers Bandin sivuprojekti jonka perustivat Warren Haynes ja Allen Woody. Nykyään Allen Woodyn tilalla soittaa Jorgen Carlson ja yhtyeeseen on myös liittynyt Danny Louis. Yhtye on esiintynyt Suomessa 27.6.2009 Puistobluesissa sekä 14.7.2022 Pori Jazzissa.
Jäsenet

Warren Haynes – kitara, vocals (1994–)
Matt Abts – rummut, lyömäsoittimet, laulu (1994–)
Danny Louis – kosketinsoittimet, kitara, trumpetti, laulu (2002–)
Jorgen Carlsson – basso (2008–)
Jäsenet > Entiset jäsenet

Allen Woody – basso, mandoliini, laulu (1994–2000)
Andy Hess – basso (2003–2008)
Diskografia

Gov't Mule (1995)
Live from Roseland Ballroom (1996)
Dose (1998)
Live... With a Little Help from Our Friends (1999)
Life Before Insanity (2000)
The Deep End, Volume 1 (2001)
The Deep End, Volume 2 (2002)
The Deepest End, Live in Concert (2003)
Deja Voodoo (2004)
Mo' Voodoo (EP) (2005)
High & Mighty (2006)
Mighty High (2007)
Holy Haunted House (2008)
By a Thread (2009)
Mulennium (2010)
Dark Side of The Mule (2014)
Sco-Mule (2015)
Dub Side of the Mule (2015)
Stoned Side of the Mule Vol. 1 & 2 (2015)
The Tel-Star Sessions (2016)
Revolution Come...Revolution Go (2017)
Bring On the Music: Live from the Capitol Theatre (2019)
Heavy Load Blues (2021)
Peace... Like a River (2023)
Aiheesta muualla

Kuvia tai muita tiedostoja aiheesta Gov’t Mule Wikimedia Commonsissa
Viralliset kotisivut
Gov't Mule alkuperäiskokoonpanossaan
Geostationaarinen siirtorata

Geostationaarinen siirtorata (engl. Geostationary transfer orbit, lyhenne GTO) on Hohmannin siirtorata Maasta sen geostationaariselle kiertoradalle. GTO:n perigeum on matalan Maan kiertoradan (LEO) korkeudella ja apogeum geostanionaarisen kiertoradan korkeudella 42 164 km. Laukaistaessa satelliitteja geostationaariselle kiertoradalle Maasta kantoraketti laukaisee satelliitin ainoastaan siirtoradalle. Satelliitti itse huolehtii sitten siirtymisen siirtoradalla halutulle kiertoradalle.
Aiheesta muualla

Typical delta V (velocity increment) value(s) for various space manoevres (Arkistoitu – Internet Archive)
Halloween (täsmennyssivu)

Halloween voi viitata esimerkiksi seuraaviin asioihin:
halloween, pyhäinpäivän aattona vietettävä juhlapäivä
Halloween, kauhuelokuvasarja
Halloween – naamioiden yö (Halloween), kauhuelokuva vuodelta 1978
Halloween, kauhuelokuva vuodelta 2007
Halloween, kauhuelokuva vuodelta 2018
Halloween tai Terveet Kädet, Terveiden Käsien albumi vuodelta 1983
”Halloween”, King Diamondin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halloween”, voi hakea sivunnimihaulla, laajalla sivunnimihaulla tai tekstihaulla.
Basseterre

| Basseterre |
| --- | --- |
 Näkymä Basseterreen
 Basseterren sijainti
 Koordinaatit: 17°18′N, 62°44′W 
Valtio:  Saint Kitts ja Nevis
Osa:  Saint Kitts
Kunta:  Saint George Basseterre
Väkiluku (2011):  11 400
Infobox OKVirheellinen NIMI-arvo: 
Basseterre on Länsi-Intian saaristossa sijaitsevan Saint Kitts ja Nevisin pääkaupunki. Sen väkiluku oli vuoden 2011 arvion mukaan noin 11 400.
Ranskalaiset perustivat kaupungin vuonna 1627, ja se on Itä-Karibianmeren vanhimpia kaupunkeja. Kaupungin rakennuksia ovat vuosisatojen kuluessa tuhonneet monta kertaa siirtomaasodat, maanjäristykset, tulipalot, tulvat, mellakat ja pyörremyrskyt.
Saint Kitts ja Nevisin kansallismuseo sijaitsee Basseterressä vuonna 1894 alun perin hallintorakennukseksi rakennetussa talossa. Kaupungin keskus on Itsenäisyyden aukio, jonne sekä turistit että paikalliset kokoontuvat rentoutumaan ja syömään eväitä.
Basseterren tärkein teollisuudenala on sokerinjalostus. Kaupungissa käydään melassin, sokerin, puuvillan, suolan ja hedelmien kauppaa.
Kaupungissa on risteilyalusten suosima satama. Lentokenttä on naapurikunnan, St. Peter Basseterren puolella.
Ilmasto

Basseterressä on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa ja sateista. Helmi–huhtikuussa on hieman kuivempaa. Vuoden keskilämpötila on noin 27 °C ja keskimääräinen sademäärä 1 180 millimetriä. Elokuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 25 °C. Sateisin kuukausi on syyskuu, jolloin sataa keskimäärin noin 140 millimetriä. Maaliskuu puolestaan on kuivin kuukausi. Silloin keskimääräinen sadanta on 48 millimetriä.
Aiheesta muualla

Kuvia tai muita tiedostoja aiheesta Basseterre Wikimedia Commonsissa
Gustav Ränk

Gustav Ränk (1938)

Gustav Ränk (18. helmikuuta 1902 Saarenmaa, Viro – 5. huhtikuuta 1998 Tukholma, Ruotsi) oli virolainen kansatieteilijä. Hän oli Tarton yliopiston professori 1939–1944 ja Tukholman yliopistossa dosenttina vuodesta 1955.
Suomennetut teokset

Vatjalaiset, Suomalaisen kirjallisuuden seura, 1960. (Suomalaisen Kirjallisuuden Seuran toimituksia 267)
Vanha Viro. Kansa ja kulttuuri, Suomalaisen kirjallisuuden seura, 1955
Aiheesta muualla

Eesti biograafiline andebaas (Arkistoitu – Internet Archive)
Bille August

Bille August
Bille August (s. 9. marraskuuta 1948) on tanskalainen elokuvaohjaaja. Hänen tunnetuimpia elokuviaan ovat Zappa (läpimurtoelokuva, 1983), Pelle Valloittaja (1988), Hyvä tahto (1991), Jerusalem (1996),  Kurjat (1998) ja Laulu Martinille (2001).
August on kansainvälisesti tunnettu ja arvostettu, ja hänet on palkittu kahdella Kultaisella palmulla (1988 ja 1992). Hänen elokuvansa Pelle Valloittaja voitti vuonna 1988 sekä parhaan vieraskielisen elokuvan Oscar-palkinnon että Golden Globen. Hän toimi vuonna 2002 Cannesin elokuvajuhlien tuomariston jäsenenä.
August syntyi Bredessä. Hän valmistui Den Danske Filmskolesta 1973, mutta kouluttautui osaksi Ruotsissa. Hän aloitti uransa elokuvaajana ja toimi pääkuvaajana kahdessa suomalaisessakin elokuvassa: Yön sylissä (1976) ja Miestä ei voi raiskata (1977). Ohjaajana hän aloitti realistisilla perhe- ja lapsikuvauksilla, kuten Zappa (1983) ja Busterin maailma (1984), käsikirjoittajakumppaninaan lasten- ja nuortenkirjailija Bjarne Reuter. Kansainvälinen läpimurron Pelle Valloittajan vaikutuksesta Ingmar Bergman valitsi Augustin ohjaamaan oman perheensä tarinan Hyvä tahto, josta August voitti toisen Kultaisen palmunsa. Isabel Allenden romaanifilmatisointiin Henkien talo hän sai näyttelijöiksi kansainvälisiä huippunimiä kuten Meryl Streep, Glenn Close ja Jeremy Irons. Selma Lagerlöfin romaaniin perustuva Jerusalem oli Pohjoismaiden siihen asti kallein yhteistuotanto, josta syntyi sekä teatterielokuva (1996) että neliosainen televisiosarja (1997).
Kansainväliset yhteistuotannot työllistivät Augustia aina vuoteen 2012 saakka, jolloin hän julkaisi ensimmäisen Tanskassa tuotetun elokuvansa 25 vuoteen, tarinan taidemaalari Marie Krøyeristä. Kuusi vuotta myöhemmin sai ensi-iltansa Onnen poika, filmatisointi Tanskan kulttuurikaanoniin kuuluvasta Nobel-voittaja Henrik Pontoppidanin romaanista Lykke-Per. 2010-luvulla Bille August suuntautui myös Kiinan elokuvamarkkinoille.
Yksityiselämä

Bille Augustilla on kaikkiaan kahdeksan lasta: Melina August, Annie Munksgaard Lauritzenin kanssa poika, käsikirjoittaja Anders August ja näyttelijä Masja Dessausin kanssa poika, käsikirjoittaja Adam August. Hän oli vuosina 1991–1997 naimisissa näyttelijä Pernilla Augustin kanssa, ja heillä on näyttelijätyttäret Asta August ja Alba August.  Näyttelijä Sara-Marie Malthan (avioliitto 2012–) kanssa hänellä on kolme lasta: Amaryllis, Albert  ja Aya Anemone.
Elokuvaohjauksia

Tomas – lapsi jota et tavoita (Tomas – et barn du ikke kan nå, 1980)
Zappa (1983)
Usko, toivo ja rakkaus (Tro, håb og kærlighed, 1984)
Busterin maailma (Busters verden, 1984)
Pelle Valloittaja (Pelle Erobreren, 1987)
Hyvä tahto (Den goda viljan, 1991)
Henkien talo (The House of the Spirits, 1993)
Jerusalem (1996)
Lumen taju (Smilla's Sense of Snow, 1997)
Kurjat (Les Misérables, 1998)
Laulu Martinille (En sång för Martin, 2001)
Return to Sender (2004)
Hyvästi Bafana (Goodbye Bafana, 2007)
Marie Krøyer (2012)
Night Train to Lisbon (2014)
The Chinese Widow (Feng huo fang fei, 2017)
55 Steps (2017)
Onnen poika (Lykke-Per, 2018)
Yhteinen sopimus (Pagten, 2021)
Gilesin piirikunta

Gilesin piirikunta voi tarkoittaa:
Gilesin piirikunta, piirikunta Tennesseessä
Gilesin piirikunta, piirikunta Virginiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gilesin piirikunta”, voi hakea sivunnimihaulla, laajalla sivunnimihaulla tai tekstihaulla.
Ayọ

| Ayọ |
| --- | --- |
 Ayọ Kansallisteatterissa, Varsovassa 19. marraskuuta 2008.
Henkilötiedot
Koko nimi:  Joy Olasunmibo Ogunmakin
Syntynyt: 14. syyskuuta 1980 (ikä 44)
Muusikko
Taiteilijanimi:  Ayọ Ayo.
Tyylilajit:  soul, folk, reggae
Soittimet:  kitara 
Levy-yhtiöt:  Warner Music
Aiheesta muualla
www.ayomusic.com
  [ Muokkaa Wikidatassa ] [ ohje ]  
Joy Olasunmibo Ogunmakin (s. 14. syyskuuta 1980) on saksalainen laulaja-lauluntekijä, joka asuu Pariisissa. Hänet tunnetaan laulajanimellä Ayọ tai Ayo., joka tarkoittaa joruban kielellä iloista. Ayọn musiikki on soul-, folk- ja reggae-tyylistä.
Ayọn ensimmäinen albumi Joyful julkaistiin vuonna 2006. Albumin ensimmäinen single oli ”Down on My Knees”.
Julkaisut > Albumit

Joyful (2006) (FIN #8)
Gravity At Last (2008)
Billie-Eve (2011)
Ticket To The World (2013)
Ayọ (2017)
Royal (2020)
Julkaisut > Singlet

Down on My Knees (2006) (FIN #8)
Without you (2007)
And it's supposed to be love (2007)
Help is coming (2007)
Life is real (2006)
Slow slow (run run) (2008)
Lonely (2009)
I'm Gonna Dance (2011)
Fire (2013)
Who (2014)
I'm a Fool (2017)
Paname (2017)
Beautiful (2019)
Rest assured (2020)
I'll Be Right Here (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Ayọn virallinen kotisivu (Arkistoitu – Internet Archive)
Ayọ Myspacessa (englanniksi)
Gilf el-Kebir

Autokaravaani Gilf el-Kebirissä
Gilf el-Kebir on ylänkö, joka levittyy Egyptin ja Libyan välisen eteläisen rajan molemmin puolin. Ylängön löysi ja nimesi egyptiläinen prinssi Kamal El Din Hussein vuonna 1926. Ylänkö on hiekkakiviaavikkoa. Unkarilainen tutkimusmatkailija ja maantieteilijä László Almásy löysi aavikolta luolan, jossa on kalliopiirroksia ajalta, jolloin alue oli vehreää savannia. Luola sai nimen Uimareiden luola. Luolan löytäjän tarina on osa Michael Ondaatjen romaania Englantilainen potilas ja siitä tehtyä elokuvasovitusta.
Kalliopiirroksia Uimareiden luolassa
Halemaumau

Halemaumaun kraatteri vuonna 2009.
Halemaumau on aktiivinen tulivuoren kraatteri Havaijilla lähellä Kīlauean tulivuorta. Kraatterin sanotaan olevan Pele-jumalattaren koti. Kraatteri on ollut aktiivinen yhtäjaksoisesti vuodesta 2008 lähtien.
Habiganjin piirikunta

| Habiganjin piirikunta হবিগঞ্জ জেলা, Habigañj jelā |
| --- | --- |
 Habiganjin piirikunnan sijainti Banglaseshissä.
 Koordinaatit: 24.380°N, 91.4123°E 
Valtio:  Bangladesh
Alue:  Sylhetin alue
Hallinto:  
 – hallinnollinen keskus:  Habiganj (63 892 as., 2011)
Pinta-ala:  2 637 km²
Väkiluku (2011)  ():  2 089 001
Lyhenteet:  
 – ISO 3166:  BD-20
 
habiganj.gov.bd
Habiganjin piirikunta (bengaliksi হবিগঞ্জ জেলা,  Habigañj jelā) on yksi Bangladeshin koillisosassa sijaitsevan Sylhetin alueen neljästä piirikunnasta. Piirikunnan pinta-ala on 2 637 neliökilometriä ja väkiluku 2 089 001 (VL 2011). Piirikunnan keskus on Habiganj (63 892 as., 2011).
Piirikunnan naapureina ovat lounaassa Brahmanbarian, lännessä Kishorganjin, pohjoisessa Sylhetin ja idässä Moulvibazarin piirikunta sekä etelässä Intian Tripuran osavaltio.
Piirikunta jakautuu paikallistasolla kahdeksaan upazilaksi kutsuttuun osaan.
Habiganjin piirikunta on viljelyalaltaan ja tuotantomäärältään Bangladeshin toiseksi merkittävin teealue, joka tuotti vuonna 2013 yhteensä 15,1 miljoonaa teekiloa.
Aiheesta muualla

Kuvia tai muita tiedostoja aiheesta Habiganjin piirikunta Wikimedia Commonsissa
Hannu Kaakko

Hannu Kaakko (12. toukokuuta 1951 Oulu – 13. marraskuuta 2006 Oulu) oli suomalainen taidemaalari. Kaakko teki maalauksia, muotokuvia, kollaaseja sekä myös veistoksia tiffanytekniikallaselvennä. Lisäksi hän toimi opettajana ja näyttelykuraattorina.
Kaakko valmistui luokanopettajaksi Oulun yliopistosta vuonna 1977. Hänen teoksiaan on useissa julkisissa kokoelmissa Suomessa ja Leverkusenissa Saksassa.
Aiheesta muualla

Hannu Kaakon muistokirjoitus Helsingin Sanomissa
Hannu Kaakon kotisivut
Hannu Kaakko taiteilijamatrikkelissa
Haldor Topsøe

| Haldor Topsøe |
| --- | --- |
 Haldor Topsøe
Henkilötiedot
Syntynyt: 24. toukokuuta 1913 Kööpenhamina, Tanska
Kuollut: 20. toukokuuta 2013 (99 vuotta)
Muut tiedot
Tunnustukset:  Dannebrogin ritarikunnan suurristi
Yritys:  Haldor Topsøe
Haldor Topsøe (24. toukokuuta 1913 Kööpenhamina – 20. toukokuuta 2013) oli tanskalainen insinööri ja liikemies, joka perusti omaa nimeään kantaneen kemianteollisuusyrityksen Haldor Topsøe.
Topsøe palkittiin vuonna 2008 Dannebrogin ritarikunnan suurristillä. Hän kuoli toukokuussa 2013 vain hiukan ennen satavuotispäiväänsä.
Bassillac et Auberoche

| Bassillac et Auberoche |
| --- | --- |
 Bassillac
 Bassillac et Auberoche
 Koordinaatit: 45°11′29″N, 0°48′50″E 
Valtio:  Ranska
Alue:  Uusi-Akvitania
Departementti:  Dordogne
Arrondissementti:  Périgueux
Pinta-ala:  
 – Kokonaispinta-ala:  103,26 km²
Väkiluku (2014):  4 394 
 – Väestötiheys:  43 as./km²
Kunnan numero:  24026
Infobox OKVirheellinen NIMI-arvo: 
Bassillac et Auberoche on kunta Lounais-Ranskassa Dordognen departementissa Uuden- Akvitanian alueella.
Historia

Kunta muodostettiin 1. tammikuuta 2017 kun kuusi kuntaa Bassillac, Blis-et-Born, Le Change, Eyliac, Milhac-d'Auberoche ja Saint-Antoine-d'Auberoche yhdistyivät.
Nähtävyyksiä

Kunnan alueella on useita linnoja.
Château de Rognac
Château d'Eyliac
Château de la Besse
Château de la Sandre
Aiheesta muualla

Kuvia tai muita tiedostoja aiheesta Bassillac et Auberoche Wikimedia Commonsissa
Haajaistenjärvi

| Haajaistenjärvi |
| --- | --- |
Valtiot:  Suomi 
Paikkakunta:  Sonkajärvi
Koordinaatit:  63°43′20″N, 27°58′00″E
Järvinumero:  04.643.1.009
Mittaustietoja
Pinnankorkeus:  145,3 m 
Rantaviiva:  28,03 km 
Pinta-ala:  4,6 km² 
Tilavuus:  0,0333 km³ 
Keskisyvyys:  7,4 m 
Suurin syvyys:  32,4 m 
 fiHaajaistenjärvi 
Haajaistenjärvi on säännöstelty, tummavetinen latvajärvi Sonkajärvellä Pohjois-Savon koillisosassa. Sen pinta-ala on 4,6 neliökilometriä. Etäisyys Kuopiosta on 91 kilometriä pohjoiseen ja Kajaanista 54 kilometriä etelään.
Maantiede

Haajaistenjärven pituus kaakosta luoteeseen on 7,6 kilometriä. Kurosenniemi erottaa järven kaakkoiskulman Uuranlahtea pääaltaasta. Uuranlahden suulta luoteeseen järvi laajentuu noin kilometrin levyiseksi. Keskiosastaan järvi kapenee noin 600 metriä leveäksi ja tekee mutkan itään. Keskiosasta pohjoiseen järvi laajenee runsaasti yli kilometrin levyiseksi, kunnes Savisaaresta luoteeseen kohti Haajaistensalmea se kapenee voimakkaasti. Salmi toimii yhteytenä Haajaistenjärven luoteispuoleiseen Kiltuanjärveen, joka on samantasoinen Haajaistenjärven kanssa. Kiltuanjärven säännöstely vaikuttaa suoraan Haajaistenjärveen. Järvien yhteenlaskettu pituus on noin 19 kilometriä, pinta-ala noin 15 neliökilometriä ja tilavuus noin 116 kuutiohehtometriä.
Haajaistenjärvestä noin neljännes on vähintään kymmenen metriä syvä. Syvät alueet sijaitsevat järven eteläpuoliskolla, jonka luoteisosassa on noin seitsemän hehtaarin laajuinen ja kilometrin pituinen kaakkois–luoteissuuntainen 30–32 metriä syvä vyöhyke. Puolen neliökilometrin laajuisen Uuranlahden keskellä on 26-metrinen syvänne, josta etelään järvi madaltuu jyrkästi ja muuttuu soiseksi. Järven pohjoispuoliskon syvin kohta on 13 metriä, aivan pohjoisin osa on matalaa.
Haajaistenjärven saaret sijaitsevat järven pohjoispuoliskolla. Laajimmat ovat Mustikkasaari ja Savisaari. Haajaistenjärveen virtaa Keinosenjoki kaakosta ja Holinpuro etelästä. Pohjoisesta Kämäräisenjärveltä (150,8 metriä merenpinnan yläpuolella) virtaa Sotkujoki. Järveä ympäröi laaja suoalue, rannoilla on jonkin verran pientaloja.
Haajaistenjärven vesitilavuus on 33 334 000 kuutiometriä.
Haajaistenjärvi on tunnettu kalajärvi (hauki, kuha, taimen).
Haajaistenjärvi (04.643.1.009) kuuluu Kiltuanjärven alueeseen (04.643), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijoen alue (04.64) ja ensimmäinen jakovaihe on Nilsiän reitin valuma-alue (04.6). Haajaistenjärvi on Kiltuanjärven alueen toiseksi laajin vakavesi. Laajin on Kiltuanjärvi. Alueen muut yli neliökilometrin laajuiset vakavedet ovat Ahveninen, Kämäräisenjärvi, Pitkäjärvi ja Mustajärvi. Kaikkiaan alueeseen kuuluu 20 vähintään hehtaarin laajuista vakavettä.
Halimatu Ayinde

Halimatu Ayinde (s. 16. toukokuuta 1995) on nigerialainen jalkapalloilija. Hän on pelipaikaltaan keskikenttäpelaaja. Hän on pelannut Nigerian naisten maajoukkueessa vuosien 2015 ja 2019 MM-kilpailuissa.
Ayinde on seuratasolla edustanut muun muassa yhdysvaltalaista Western New York Flashia, valkovenäläistä FC Minskiä ja ruotsalaista Asarums IF:ää ja kuuluu nykyisin ruotsalaisen Eskilstuna Unitedin joukkueeseen.
Goldman Sachs

| The Goldman Sachs Group, Inc>  |
| --- | --- |

Osake:  NYSE: GS
ISIN:  US38141G1040
Perustettu:  1869
Perustaja:  Marcus Goldman Samuel Sachs
Toimitusjohtaja:  David M. Solomon
Kotipaikka:  New York City, New York, Yhdysvallat
Tuotteet:  rahoituspalvelut
Liikevaihto:   36,6 mrd. USD (2018)
Nettotulos:   10,4 mrd. USD (2018)
Henkilöstö:   36 600 (2018)
Kotisivu:  www.goldmansachs.com
Infobox OKVirheellinen NIMI-arvo: 
The Goldman Sachs Group, Inc., tavallisemmin Goldman Sachs, on yksi maailman suurimmista liikepankeista. Pankki on perustettu vuonna 1869, ja sen pääkonttori sijaitsee New Yorkissa. Goldman Sachsilla on toimistoja maailman johtavissa talouskeskuksissa, kuten New Yorkissa, Chicagossa, Los Angelesissa, Bangaloressa, Frankfurtissa, Zürichissä, Pariisissa, Lontoossa, Hongkongissa, Milanossa, Sydneyssä, Tokiossa ja Torontossa.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Goldman Sachs oli vuonna 2016 sijalla 77 ollen samalla 29. suurin yhdysvaltalainen pörssiyritys. Goldman Sachsin markkina-arvo oli 73 miljardia Yhdysvaltain dollaria (toukokuussa 2016) ja liikevaihto 32,79 miljardia USD (2015), josta kertyi 4,37 miljardin dollarin liikevoitto. Vuoden 2015 lopussa henkilökuntaa suurpankilla oli 36 800.
Taseensa perusteella (861,40 mrd. USD) pankki luokiteltiin vuonna 2016 maailman 28. suurimmaksi julkisesti noteeratuksi pankiksi. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Historia

Goldman Sachsin perusti 1869 Yhdysvalloissa saksanjuutalainen siirtolainen Marcus Goldman. Yhtiö listautui New Yorkin pörssiin vuonna 1999. Ensimmäisen ulkomaisen toimistonsa se avasi Lontooseen vuonna 1970.
Pankilla on ollut myös tiiviit yhteydet Yhdysvaltain poliittiseen johtoon. Lloyd Blankfeinia edeltäneestä toimitusjohtajasta ja johtokunnan puheenjohtajasta Henry Paulsonista tuli Yhdysvaltain valtiovarainministeri George W. Bushin hallinnossa. Häntä edeltäneistä kolmesta toimitusjohtajasta Jon Corzine on ollut senaattori ja New Jerseyn kuvernööri; Stephen Friedman kansallisen talousneuvoston johtaja ja ulkomaantiedustelun johtokunnan (PFIAB) puheenjohtaja G. W. Bushin hallinnossa ja Robert Rubin valtiovarainministeri Bill Clintonin hallinnossa.
Subprime-kriisi

Subprime-kriisin myötä Goldman Sachs ja Morgan Stanley ilmoittivat 22. syyskuuta 2008 vetäytyvänsä investointipankkitoimialalta, jolloin niistä tulee tavallisia liikepankkeja. Goldman Sachs ja Morgan Stanley olivat viimeiset merkittävät itsenäiset yhdysvaltalaiset investointipankit. Investointipankkitoiminta perustui taattuun markkinarahoituksen saamiseen, jota ei enää katsota mahdolliseksi entisessä laajuudessa. Liikepankiksi muuttuvista pankeista tulee holdingyhtiöitä, ja niihin sovelletaan vastedes  tavallisia pankkeja koskevia, huomattavasti investointipankkeja tiukempia sääntöjä. Vastineeksi rahoitusvaihtoehdot monipuolistuvat ja esimerkiksi Yhdysvaltain keskuspankin hätälainoitus tulee niiden saataville.
The New York Timesin mukaan Goldman Sachs kärsi erityisesti American International Group -episodista, sillä se on tämän suurin kauppakumppani. Goldman Sachs syytti seuraavana päivänä The New York Timesin uutista asiasta yksityiskohdiltaan harhaanjohtavaksi – yritys kertoo, ettei sillä ole 20 miljardin dollarin saatavia kiinni AIG:ssa, kuten lehti oli väittänyt.
Vielä vuonna 2007 yritys teki voittoa 11,6 miljardia dollaria (investointipankkien ennätys), sekä maksanut toimitusjohtajalleen Lloyd C. Blankfeinille Wall Streetin kaikkien aikojen vuosikorvauksen, 68,7 miljoonaa dollaria. Pankin työntekijöiden keskipalkan uutisoitiin olleen on 600 000 dollaria vuodessa.
Goldman Sachs toimii maailmanlaajuisesti taloudellisena neuvonantajana monille merkittäville yhtiöille, valtioille ja varakkaille perheille.
Subprime-kriisi > Berkshire Hathawayn sijoitus

Liikemies Warren Buffettin luotsaama sijoitusjätti Berkshire Hathaway ilmoitti 23. syyskuuta 2008 investoivansa Goldman Sachsiin 5 miljardia dollaria. Summa käytetään etuoikeutettujen osakkeiden ostoon. Berkshire Hathaway saa myös ostowarrantteja, joilla se voi lunastaa 43,5 miljoonaa lisäosaketta 115 dollarin kappalehintaan seuraavan viiden vuoden kuluessa. Jos yritys päättää käyttää ostowarranttinsa, sen omistus Goldman Sachsista nousee noin 9 prosenttiin.
Berkshire Hathaway saa osakepotistaan jatkossa 10 prosentin (500 miljoonan dollarin) vuosittaista osinkoa. Goldman Sachs voi ostaa osakkeet takaisin milloin tahansa 10 prosentin preemiolla. Tunnetun sijoittajaguru Buffettin toimi tulkittiin markkinoilla parhaaksi mahdolliseksi luottamuslauseeksi pankin liiketoimintamallille.
23. syyskuuta 2008 Goldman Sachs ilmoitti myös laskevansa liikkeelle 2,5 miljardin dollarin edestä osakkeita julkisessa osakeannissa.
Subprime-kriisi > Investointipankista liikepankiksi, hankintoja

28. syyskuuta 2008 raportoitiin, että Goldman Sachs etsii jopa 50 miljardin dollarin edestä ostettavaa vaikeuksiin joutuneista liikepankeista. Talletusvarallisuuden kasvattamista pidetään välttämättömänä, että Goldman Sachs voi siirtyä investointipankista liikepankkitoimintaan, kuten se oli aikaisemmin ilmoittanut tekevänsä. Goldman Sachsin on spekuloitu hankkivan hoidettavakseen mieluummin institutionaalisten asiakkaiden kuin yksittäisten kuluttajien talletuksia, jotta se voisi säilyttää imagoonsa kuuluvan eksklusiivisuuden ja arvovallan. Pankilla on ennestään jo 150 miljardin dollarin varat, jotka se siirtää Utahissa toimivaan tytäryhtiöön, joka toimii yrityslainoituksessa.